Source: http://www.europarl.europa.eu/sides/getDoc.do?type=REPORT&reference=A6-2007-0483&language=MT
Timestamp: 2013-12-12 23:40:12+00:00
Document Index: 1723825

Matched Legal Cases: ['Art.8', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ']

RAPPORT dwar il-proposta għal regolament tal-Kunsill dwar it-twaqqif ta' l-Impriża Konġunta Sema Nadif - A6-0483/2007
Proċedura : 2007/0118(CNS)Ċiklu ta' ħajja waqt sessjoniĊiklu relatat mad-dokument :
A6-0483/2007Testi mressqa :
383k 475k
28 ta' Novembru 2007PE 394.133v02-00 A6-0483/2007
dwar il-proposta għal regolament tal-Kunsill dwar it-twaqqif ta' l-Impriża Konġunta Sema Nadif
(COM(2007)0315 – C6-0226/2007 – 2007/0118(CNS))
Rapporteur: Lena Ek
– wara li kkunsidra l-proposta tal-Kummissjoni lill-Kunsill (COM(2007)0315),
– wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 dwar ir-Regolament Finanzjarju applikabbli għall-baġit ġenerali tal-Konġuntatajiet Ewropej(1) (Regolament Finanzjarju), u b'mod partikolari l-Artikolu 185 tiegħu,
– wara li kkunsidra l-Ftehima Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja solida(2) (IIA) u b'mod partikolari l-Punt 47 tagħha,
– wara li kkunsidra l-Artikolu 171 u 172 tat-Trattat KE, skond liema Trattat il-Kunsill ikkonsulta lill-Parlament (C6-0172/2007),
– wara li kkunsidra r-rapport tal-Kumitat għall-Industrija, ir-Riċerka u l-Enerġija u l-opinjonijiet tal-Kumitat għall-Baġit u tal-Kumitat għall-Ambjent, is-Saħħa Pubblika u s-Sikurezza ta' l-Ikel (A6 0483/2007),
2. Iqis li l-ammont ta' referenza indikat fil-proposta leġiżlattiva għandu jkun kompatibbli mal-livell massimu ta' l-intestatura 1a tal-Qafas Finanzjarju Plurijennali (MFF) attwali 2007-2013 u mad-dispożizzjonijiet tal-Punt 47 tal-Ftehima Interistituzzjonali (IIA) tas-17 ta' Mejju 2006; jiġbed l-attenzjoni li kull iffinanzjar wara l-2013 għandu jkun evalwat fil-kuntest tan-negozjati għall-qafas finanzjarju li jmiss;
3. Ifakkar li l-opinjoni mogħtija mill-Kumitat għall-Baġits ma tantiċipax ir-riżultat tal-proċedura stabbilita fil-Punt 47 tat-IIA tas-17 ta' Mejju 2006 li tapplika għat-twaqqif ta' l-Impriża Konġunta Sema Nadif;
4. Jitlob lill-Kummissjoni biex tbiddel it-test tagħha skond dan, skond l-Artikolu 250(2) tat-Trattat KE;
5. Jistieden lill-Kunsill sabiex jinfurmah jekk ikollu l-ħsieb li jitbiegħed mit-test approvat mill-Parlament;
6. Jistieden lill-Kunsill sabiex jikkonsultah mill-ġdid jekk ikollu l-ħsieb li jemenda l-proposta tal-Kummissjoni b'mod sostanzjali;
7. Jagħti istruzzjonijiet lill-President tiegħu sabiex jgħaddi l-pożizzjoni tal-Parlament lill-Kunsill u lill-Kummissjoni.
Emenda 1Premessa 12
(12) L-Impriża Konġunta Sema Nadif għandha titwaqqaf għal perjodu inizjali li jispiċċa fil-31 ta’ Diċembru 2017 biex tiġi żgurata l-ġestjoni xierqa tal-attivitajiet ta’ riċerka mibdija iżda mhux konklużi waqt is-Seba’ Programm Kwadru (2007-2013);
(12) L-Impriża Konġunta 'Clean Sky' għandha titwaqqaf għal perjodu inizjali li jispiċċa fil-31 ta’ Diċembru 2017 biex tiġi żgurata l-ġestjoni xierqa tal-attivitajiet ta’ riċerka mibdija iżda mhux konklużi waqt is-Seba’ Programm Kwadru (2007-2013), inkluż l-użu tar-riżultati ta' attivitajiet ta' riċerka bħal dawn.
(16) L-Impriża Konġunta Sema Nadif għandha tkun korp stabbilit mill-Komunitajiet u l-approvazzjoni għall-implimentazzjoni tal-baġit tagħħa għandha tingħata mill-Parlament Ewropew, fuq rakkomandazzjoni tal-Kunsill, madankollu bil-kunsiderazzjoni ta' l-ispeċifiċitajiet li jirriżultaw min-natura tal-JTIs bħala sħubijiet pubbliċi-privati, u b'mod partikolari mill-kontribut tas-settur privat fi-baġit.
(16) L-Impriża Konġunta Sema Nadif għandha tkun organu mwaqqaf mill-Komunitajiet u għandha tingħata r-responsabilità għall-implimentazzjoni tal-baġit tagħha mill-Parlament Ewropew, filwaqt li titqies rakkomandazzjoni mill-Kunsill.
B'analoġija mal-konklużjonijiet tat-trilogu tas-7 ta' Marzu 2007 dwar l-Impriża Konġunta ITER, il-Parlament Ewropew għandu jingħata responsabilità sħiħa u bla kundizzjonijiet għall-kwittanza ta' l-implimentazzjoni tal-baġit ta' l-Impriża Konġunta SEMA NADIF.
(16a) L-Impriża Konġunta Sema Nadif u l-parteċipanti pubbliċi għandhom jipprovaw jirrikonoxxu l-opportunitajiet ippreżentati mill-Inizjattivi Teknoloġiċi Konġunti, bħala mekkaniżmi ġodda biex jiġu implimentati sħubijiet pubbliċi-privati, u biex jaħdmu flimkien mal-parteċipanti privati biex tinstab soluzzjoni iktar effettiva għall-kwittanza tal-baġit Komunitarju.
Għall-PPPs, hu mixtieq li jinstab metodu iktar mgħaġġel biex tiġi konkluża l-Kwittanza tal-Baġit Komunitarju. It-tiftix ta’ metodi biex issir ħidma flimkien ma’ l-uffiċċji ewlenin ta’ sħabna fis-settur privat, għalhekk, għandu jkun inkuraġġit biex jiġu evitati verifiki doppji. Emenda 4
(19) L-ispejjeż rikorrenti ta’ l-Impriża Konġunta Sema Nadif għandhom jitħallsu b’ammonti ugwali mill-Komunità Ewropea u mill-membri l-oħra;
L-ispejjeż rikorrenti ta’ l-Impriża Konġunta Sema Nadif għandhom jitħallsu b’ammonti ugwali mill-Komunità Ewropea u mill-membri l-oħra; L-ispejjeż rikorrenti m’għandhomx jaqbżu 3% tal-baġit totali ta’ l-Impriża Konġunta Sema Nadif.
(23) L-Impriża Konġunta Sema Nadif għandha jkollha, bi ftehim minn qabel mal-Kummissjoni, Regolazzjoni Finanzjarja distinta ibbażata fuq il-prinċipji tar-regolament finanzjarju strutturali1 li tqis il-ħtiġijiet operattivi speċifiċi tagħha li joħorġu, b’mod partikolari, mill-ħtieġa li jingħaqad il-finanzjament tal-Komunità u privat biex jingħata appoġġ lill-attivitajiet ta’ riċerka u ta’ l-iżvilupp b’mod effiċjenti u fil-ħin.
(23) Ir-regoli finanzjarji li japplikaw għall-Impriża Konġunta Sema Nadif ma jistgħux jitbiegħdu mir-Regolament tal-Kummissjoni (KE, Euratom) Nru 2343/2002 tat-23 ta' Diċembru 2002 dwar il-qafas ta' Regolament Finanzjarju għall-entitajiet imsemmija fl-Artikolu 185 tar-Regolament tal-Kunsill dwar il-baġit ġenerali tal-Komunitajiet Ewropej1 , sakemm dan mhux speċifikament meħtieġ għall-ħtiġijiet operattivi, b'mod partikolari l-ħtieġa li l-finanzjament Komunitarju jingħaqad ma' dak privat biex jiġu appoġġjati l-attivitajiet ta' riċerka u żvilupp b'mod effiċjenti u fil-ħin. Għandu jkun meħtieġ il-kunsens minn qabel min-naħa tal-Kummissjoni biex tiġi adottata kull regola li titbiegħed mir-Regolament (KE, Euratom) Nru 2343/2002. L-awtorità baġitarja għandha tkun informata dwar kwalunkwe deroga bħal din.
1 Regolament tal-Kummissjoni (KE, Euratom) Nru 2343/2002 tat-23 ta’ Diċembru 2002 dwar ir-Regolament Finanzjarju qafas għall-korpi msemmija fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju applikabbli għall-baġit tal-Komunitajiet Ewropej (ĠU L 357, 31.12.2002 p. 72; rettifika fil-ĠU L 2, 7.1.2003, p. 39).
1ĠU L 357, 31.12.2002, p. 72. Rettifika fil-ĠU L 2, 7.1.2003, p. 39.
Id-derogi mir-Regolament (KE, Euratom) Nru 2343/2002 għandhom jinżammu f'minimu assolut. L-Impriża Konġunta għandha turi b'ċertezza kbira li deroga bħal din hija l-uniku mod kif ikun garantit it-tħaddim tajjeb tagħha fil-limiti tar-regolament li hija msejsa fuqu.
(24) Il-ħtieġa li jiġu żgurati kundizzjonijiet ta’ l-impjieg stabbli u trattament ugwali għall-persunal, u sabiex jiġi mħajjar Persunal speċjalizzat xjentifiku u tekniku ta’ l-ogħla kalibru, teħtieġ l-applikazzjoni tar-Regolamenti dwar il-Persunal ta’ Uffiċjali tal-Komunitajiet Ewropej u l-Kundizzjonijiet ta’ l-Impjieg ta’ Impjegati Oħra tal-Komunitajiet Ewropej, (“ir-Regolament dwar il-Persunal”) għall-persunal kollu mpjegat mill-Impriża Konġunta Sema Nadif.
(24) Minħabba l-ħtieġa li jiġu żgurati kundizzjonijiet ta’ l-impjieg stabbli u trattament ugwali għall-persunal, u sabiex jiġi mħajjar persunal speċjalizzat xjentifiku u tekniku ta’ l-ogħla kalibru, hemm bżonn li l-Kummissjoni tkun awtorizzata tissekonda uffiċjali daqs kemm jidhrilha li jkun hemm bżonn fl-Impriża Konġunta. Il-bqija ta’ l-istaff għandhom jiġi rreklutat mill-Impriża Konġunta Sema Nadif skond ir-regolamenti tax-xogħol tal-pajjiż li jospita. Ġustifikazzjoni
L-istruttura ta’ l-Impriża Konġunta Sema Nadif għandha tkun sempliċi u flessibbli. Il-proċedura ta’ reklutaġġ għandha tkun flessibbli, iktar mgħaġġla u tiswa inqas. Il-karattru pubbliku-privat tal-JTI jeħtieġ li l-Impriża Konġunta Sema Nadif tkun tista’ tibda topera immedjatament.
(25) Filwaqt li jitqies li l-Impriża Konġunta Sema Nadif mhijiex imfassla biex tissodisfa skop ekonomiku u hija responsabbli għall-ġestjoni ta’ l-Inizjattiva Teknoloġika Konġunta dwar "it-teknoloġiji ambjentali fit-Trasport bl-Ajru", huwa neċessarju għat-twettieq tax-xogħol tagħha li l-Protokoll dwar il-Privileġġi u l-Immunitajiet tal-Komunitajiet Ewropej tat-8 t’April 1965 japplika għall- Impriża Konġunta Sema Nadif u il-persunal tagħha.
L-istess bħall-emenda tal-Premessa 24.
(27) L-Impriża Konġunta Sema Nadif għandha tirraporta regolarment dwar il-progress tagħha.
(27) L-Impriża Konġunta Sema Nadif trid tirraporta regolarment lill-Kunsill u lill-Parlament Ewropew dwar il-progress tagħha.
(32) L-Impriża Konġunta Sema Nadif għandha tiġi stabbilita fi Brussell, il-Belġju. Ftehim ta’ ospitant għandu jiġi ffirmat bejn l-Impriża Konġunta Sema Nadif u l-Belġju dwar akkomodazzjoni f’uffiċini, privileġġi u immunitajiet u appoġġ ieħor li għandu jingħata mill-Belġju lill-Impriża Konġunta Sema Nadif.
(32) L-Impriża Konġunta Sema Nadif għandha tiġi stabbilita fi Brussell, il-Belġju. Ftehim ta’ ospitant għandu jiġi ffirmat bejn l-Impriża Konġunta Sema Nadif u l-Belġju dwar l-assistenza fir-rigward ta' l-akkomodazzjoni f’uffiċini, privileġġi u immunitajiet u appoġġ ieħor li għandu jingħata mill-Belġju lill-Impriża Konġunta Sema Nadif.
Għandu jkun stipulat b'mod ċar li l-pajjiż ospitant ta' kwalunkwe aġenzija jew entità simili tal-Komunità huwa mistenni li jipprovdi għajnuna finanzjarja u kull għajnuna oħra meħtieġa sabiex ikun iffaċilitat it-twaqqif u l-operat ta' l-entità tal-Komunità.
1. Għall-implimentazzjoni ta’ l-Inizjattiva Teknoloġika Konġunta dwar “Sema Nadif”, Impriża Konġunta fit-tifsira ta’ l-Artikolu 171 tat-Trattat, li jisimħa “L-Impriża Konġunta Sema Nadif”, b’dan qed tiġi stabbilita għal perjodu sal-31 ta’ Diċembru 2017 (minn hawn ‘il quddiem imsejjħa “l-Impriża Konġunta Sema Nadif”). Dan il-perjodu jista’ jiġi mtawwal b'reviżjoni ta' dan ir-Regolament.
1. Għall-implimentazzjoni ta’ l-Inizjattiva Teknoloġika Konġunta dwar “Sema Nadif”, Impriża Konġunta fit-tifsira ta’ l-Artikolu 171 tat-Trattat, li jisimha “L-Impriża Konġunta Sema Nadif”, b’dan qed tiġi stabbilita għal perjodu sal-31 ta’ Diċembru 2017 (minn hawn ‘il quddiem imsejħa “l-Impriża Konġunta Sema Nadif”). Għandu jiġi żgurat li wara l-aħħar sejħa għal proposti fl-2013 l-proġetti li jkunu fis-seħħ ikunu implimentati, issorveljati u ffinanzjati sa l-2017. L-Impriża Konġunta Sema Nadif hija korp kif inhu stipulat fl-Artikolu 185 tar-Regolament Finanzjarju u l-Punt 47 tat-IIA tas-17 ta' Mejju 2006.
Sema Nadif għandha bżonn “klawsola ta’ estinzjoni” minħabba li mhix istituzzjoni permanenti. Il-“klawsola ta’ estinzjoni” hi neċessarja biex ikun ċar għall-parteċipanti kollha li l-istrument għandu skadenza stretta u jrid jagħti riżultati fil-limiti ta' żmien tiegħu.
Artikolu 3, bulit -1 (ġdida)
• li tikkontribwixxi għall-implimentazzjoni tas-Seba’ Programm ta’ Qafas u b’mod partikulari għat-Tema 'Trasport' (inkluża l-Aeronawtika) tal-Programm Speċifiku ‘Koperazzjoni’;
Artikolu 3, bulit 2 a (ġdida)
• li tiżgura l-implimentazzjoni koerenti ta’ l-isforzi tar-riċerka Ewropej għall-ilħiq ta' titjib ambjentali fil-qasam tat-trasport bl-ajru;
Artikolu 3, bulit 2 b (ġdida)
• il-promozzjoni ta’ l-involviment ta’ l-SMEs fl-attivitajiet tagħha sabiex ikun possibbli li mill-inqas 15% tal-finanzjament disponibbli jingħata lill-SMEs;
F’konformità ma’ l-FP7.
· Ġustifikazzjoni
Huwa importanti li fl-objettivi jiġi speċifikat l-irwol ta' l-SMEs.
Artikolu 6, paragrafu 2
2. L-ispiża rikorrenti ta’ l-Impriża Konġunta Sema Nadif għandha tinqasam ugwalment fi flus kontanti bejn l-Komunità Ewropea min-naħa l-waħda, li se tikkontribwixxi 50% ta’ l-ispiża totali, u min-naħa l-oħra mill-bqija tal-Membri, li se jikkontribwixxu l-50% li jkun fadal. 2. L-ispiża rikorrenti ta’ l-Impriża Konġunta Sema Nadif għandha tinqasam ugwalment fi flus kontanti bejn l-Komunità Ewropea min-naħa l-waħda, li se tikkontribwixxi 50% ta’ l-ispiża totali, u min-naħa l-oħra mill-bqija tal-Membri, li se jikkontribwixxu l-50% li jkun fadal. L-ispejjeż rikorrenti m’għandhomx jaqbżu t-3% tal-baġit totali ta’ l-Impriża Konġunta Sema Nadif.
5. Mexxejja u Assoċjati ta’ l-ITD għandhom jikkontribwixxu riżorsi mill-inqas ekwivalenti għall-kontribuzzjoni tal-Komunità minbarra dawk allokati permezz ta’ Sejħiet għal Proposti sabiex jitwettqu l-attivitajiet ta’ riċerka ta’ Sema Nadif. 5. Mexxejja u Assoċjati ta’ l-ITD għandhom jikkontribwixxu riżorsi evalwati skond il-prattiki stabbiliti fis-Seba’ Programm ta’ Qafas li jkunu mill-inqas ekwivalenti għall-kontribuzzjoni tal-Komunità minbarra dawk allokati permezz ta’ Sejħiet għal Proposti sabiex jitwettqu l-attivitajiet ta’ riċerka ta’ Sema Nadif.
Artikolu 7, it-tienu paragrafu a (ġdid)
Il-proċess ta' evalwazzjoni u ta' selezzjoni, li għandu jitwettaq bl-għajnuna ta' esperti esterni, għandu jassigura li l-allokazzjoni tal-finanzjament pubbliku ta' l-Impriża Konġunta 'Clean Sky' issegwi l-prinċipji ta' l-eċċellenza u tal-kompetizzjoni.
Il-proċess ta' evalwazzjoni għandu jitwettaq bl-għajnuna ta' panils b'esperti esterni u indipendenti.
Artikolu 8, titolu u paragrafu 1
Ir-Regolament Finanzjarju
1. L-Impriża Konġunta Sema Nadif għandha tadotta Regolament Finanzjarju distint, ibbażat fuq il-prinċipji tar-Regolament Finanzjarju Qafas. Jista' jitbiegħed mir-Regolament Finanzjarju ta' Qafas fejn ikunu jirrikjedu hekk il-ħtiġijiet operattivi speċifiċi ta' l-Impriża Konġunta Sema Nadif, u soġġett għall-qbil minn qabel tal-Kummissjoni. 1. Ir-regoli finanzjarji applikabbli għall-Impriża Konġunta Sema Nadif m'għandhomx jitbiegħdu mir-Regolament (KE, Euratom) Nru 2343/2002, sakemm il-ħtiġijiet operattivi speċifiċi tagħha ma jkunx jeħtieġu hekk, u soġġett għal qbil minn qabel tal-Kummissjoni. L-awtorità baġitarja għandha tkun informata dwar kwalunkwe deroga bħal din.
Ara l-Emenda 5.
1. Ir-Regolamenti tal-Persunal ta’ l-Uffiċjali tal-Komunitajiet Ewropej, il-Kundizzjonijiet ta’ l-Impjieg ta’ Impjegati Oħra tal-Komunitajiet Ewropej u r-regoli adottati b’mod konġunt mill-istituzzjonijiet tal-Komunità Ewropea għall-iskop ta’ l-applikazzjoni ta’ dawn ir-Regolamenti ta’ il-persunal u tal-Kundizzjonijiet ta’ l-Impjieg għandhom japplikaw għall-persunal ta’ l-Impriża Konġunta Sema Nadif u għad-Direttur tagħha.
1. L-Impriża Konġunta Sema Nadif għandha tirrekluta l-istaff tagħha b'konformità mar-regoli stabbiliti fil-pajjiż li jospitaha. Fl-Impriża Konġunta Konġunta Sema Nadif, il-Kummissjoni tista' tissekonda uffiċjali daqs kemm jidhrilha li jkun hemm bżonn.
2. Fir-rigward tal-persunal tagħha, l-Impriża Konġunta Sema Nadif għandha teżerċita l-poteri mogħtija lill-awtorità li taħtar mir-Regolamenti tal-Persunal ta’ l-Uffiċjali tal-Komunitajiet Ewropej u fuq l-awtorità awtorizzata biex tikkonkludi kuntratti mill-Kundizzjonijiet ta’ l-Impjieg ta’ Impjegati Oħra tal-Komunitajiet Ewropej.
Artikolu 9, paragrafu 3
3. L-Impriża Konġunta Sema Nadif għandha, bi ftehim mal-Kummissjoni, tadotta l-miżuri ta’ implimentazzjoni neċessarji, skond l-arranġamenti stabbiliti fl-artikolu 110 tar-Regolamenti tal-persunal ta’ Uffiċjali tal-Komunitajiet Ewropej, il-Kundizzjonijiet ta’ l-Impjieg ta’ Impjegati Oħra tal-Komunitajiet Ewropej.
3. L-Impriża Konġunta Sema Nadif għandha, bi ftehim mal-Kummissjoni, tadotta l-miżuri ta’ implimentazzjoni neċessarji li jirrigwardaw is-sekondar ta’ uffiċjali tal-Komunitajiet Ewropej.
Il-Protokoll dwar il-Privileġġi u l-Immunitajiet tal-Komunitajiet Ewropej għandu japplika għall-Impriża Konġunta Sema Nadif Protocol u il-persunal tagħha.
Artikolu 11, paragrafu 3 a (ġdid)
3a. L-Impriża Konġunta Sema Nadif għandha tkun responsabbli unikament biex tissodisfa l-obbligazzjonijiet tagħha.
Iddaħħlu xi klawsoli essenzjali mill-Artikolu 19 ta' l-Istatuti ta' l-Impriża Konġunta sabiex ikun żgurat li ma jkunx hemm diskrepanza bejn dan l-Artikolu u l-Artikolu 19 ta' l-Istatuti.
Artikolu 13, paragrafu 3
3. Sa tliet snin wara l-bidu ta’ l-Impriża Konġunta, imma fi kwalunkwe każ mhux aktar tard mill-31 ta' Diċembru 2010, il-Kummissjoni għandha tagħmel evalwazzjoni abbażi tat-termini ta’ referenza li għandhom jiġu miftiehma mal-Bord Eżekuttiv. Fuq il-bażi tal-progress miksub lejn il-kisba ta’ l-għanijiet ta’ l-Impriża Konġunta Sema Nadif, l-għan ta’ din l-evalwazzjoni hu li tistabbilixxi jekk it-tul ta’ żmien ta’ l-Impriża Konġunta Sema Nadif għandux jiġi estiż lil hinn mill-perjodu speċifikat fl-Artikolu 1(1), u jiġu adottati tibdiliet adattati f’dan ir-Regolament u fl-Istatuti ta’ l-Impriża Konġunta Sema Nadif. 3. Mhux aktar tard mill-31 ta' Diċmebru 2010 u, wara, sal-31 ta' Diċembru 2015, il-Kummissjoni għandha twettaq evalwazzjonijiet interim ta' l-Impriża Konġunta Sema Nadif bl-għajnuna ta' esperti indipendenti. Dawn l-evalwazzjonijiet għandhom ikopru l-kwalità u l-effiċjenza ta' l-Impriża Konġunta Sema Nadif u l-progress tagħha lejn l-għanijiet stipulati. Il-Kummissjoni għandha tikkomunika l-konklużjonijiet ta' l-evalwazzjonijiet, flimkien ma' l-osservazzjonijiet tagħha u, fejn xieraq, il-proposti għall-emendar ta' dan ir-Regolament, lill-Parlament Ewropew u lill-Kunsill.
Ma tiġix eskluża l-possibilità li ssir reviżjoni tar-Regolament jekk, mir-reviżjoni ta' nofs iż-żmien tal-'Clean Sky', toħroġ il-ħtieġa konkreta. Għalkemm fuq il-bażi tad-dritt tagħha ta' inizjattiva, il-Kummissjoni tista' fi kwalunkwe ħin tippreżenta proposta għal reviżjoni tar-Regolament, ikun xieraq li din il-proposta eventwali tkun marbuta mar-riżultati tar-reviżjoni ta' l-2010.
Emenda 24Artikolu 13, paragrafu 4
4. Fl-aħħar ta’ l-2017, il-Kummissjoni għandha tagħmel evalwazzjoni finali ta’ l-Impriża Konġunta Sema Nadif bl-għajnuna ta’ esperti indipendenti. Ir-riżultati ta’ l-evalwazzjoni finali għandhom jiġu preżentati lill-Parlament Ewropew u lill-Kunsill.
4. Fl-aħħar ta’ l-Impriża Konġunta Sema Nadif, il-Kummissjoni għandha tagħmel evalwazzjoni finali ta’ l-Impriża Konġunta Sema Nadif bl-għajnuna ta’ esperti indipendenti. Ir-riżultati ta’ l-evalwazzjoni finali għandhom jiġu preżentati lill-Parlament Ewropew u lill-Kunsill.
Il-perjodu ta' l-Impriża Konġunta għandu jkun fl-istess żmien tas-Seba' Programm ta' Qafas.
Artikolu 13, paragrafu 5
5. L-approvazzjoni għall-implimentazzjoni tal-baġit ta’ l-Impriża Konġunta Sema Nadif għandha tingħata mill-Parlament Ewropew, fuq ir-rakkomandazzjoni tal-Kunsill, skond proċedura pprovduta bir-Regolamenti Finanzjarji ta' l-Impriża Konġunta Sema Nadif.
5. Il-kwittanza għall-implimentazzjoni tal-baġit ta' l-Impriża Konġunta Sema Nadif għandha tingħata mill-Parlament Ewropew, waqt li titqies rakkomandazzjoni mill-Kunsill.
Ara l-Emenda 4.
Emenda 26Artikolu 17
L-Impriża Konġunta Sema Nadif għandha tadotta regoli li jirregolaw it-tixrid ta’ riżultati ta’ riċerka li jiżguraw li, fejn ikun xieraq, il-proprjetà intellettwali ġġenerata minn Attivitajiet ta’ Riċerka skond dan ir-Regolament tkun protetta, u li riżultati ta’ riċerka jintużaw u jiġu mxerrda.
L-Impriża Konġunta Sema Nadif għandha tadotta regoli li jirregolaw it-tixrid ta’ riżultati ta’ riċerka, ibbażati fuq ir-regoli tas-Seba' Programm ta' Qafas, li jiżguraw li, fejn ikun xieraq, il-proprjetà intellettwali ġġenerata minn Attivitajiet ta’ Riċerka skond dan ir-Regolament tkun protetta, u li riżultati ta’ riċerka jintużaw u jiġu mxerrda.
Jistgħu jinħtieġu xi regoli speċifiċi li jikkonċernaw l-IPR għall-mexxejja u s-soċji ta' l-ITD, skond il-tqassim maqbul tax-xogħol. Pereżempju; fl-użu ta' informazzjoni bażi miġbura minn parteċipant, li hija meħtieġa biex isir xogħol mill-parteċipanti oħra.
Għandu jiġi konkluż ftehim ta’ l-ospitant bejn l-Impriża Konġunta Sema Nadif u l-Belġju dwar akkomodazzjoni f’uffiċini, privileġġi u immunitajiet u appoġġ ieħor li għandu jingħata mill-Belġju lill-Impriża Konġunta Sema Nadif. Għandu jiġi konkluż ftehim ta’ l-ospitant bejn l-Impriża Konġunta Sema Nadif u l-Belġju dwar l-assistenza fir-rigward ta' l-akkomodazzjoni f’uffiċini, privileġġi u immunitajiet u appoġġ ieħor li għandu jingħata mill-Belġju lill-Impriża Konġunta Sema Nadif. Ġustifikazzjoni
Ara l-Emenda 6.
Dan ir-Regolament għandu jidħol fis-seħħ fil-jum li jiġi wara dak tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Dan ir-Regolament għandu jidħol fis-seħħ fil-jum li jiġi wara dak tal-pubblikazzjoni tiegħu fil-Ġurnal Uffiċjali ta’ l-Unjoni Ewropea. Dan għandu jiskadi fil-31 ta' Diċembru 2017. Għandu jiġi żgurat li wara l-aħħar sejħa għal proposti fl-2013 l-proġetti li jkunu fis-seħħ ikunu implimentati, issorveljati u ffinanzjati sa l-2017.
Anness, Artikolu 1, paragrafu 3, subparagrafu 1
3. It-tul ta’ żmien: L-Impriża Konġunta Sema Nadif għandha titwaqqaf minn dakinhar tal-pubblikazzjoni ta’ dawn l-Istatuti fil-Ġurnal Uffiċjali ta' l-Unjoni Ewropea għal perjodu inizjali sal-31 ta’ Diċembru 2017.
3. It-tul ta’ żmien: L-Impriża Konġunta Sema Nadif għandha titwaqqaf minn dakinhar tal-pubblikazzjoni ta’ dawn l-Istatuti fil-Ġurnal Uffiċjali ta' l-Unjoni Ewropea għal perjodu sal-31 ta’ Diċembru 2017. Għandu jiġi żgurat li wara l-aħħar sejħa għal proposti fl-2013 l-proġetti li jkunu fis-seħħ ikunu implimentati, issorveljati u ffinanzjati sa l-2017.
Anness, Artikolu 1, paragrafu 3, subparagrafu 1 a (ġdid)
L-Impriża Konġunta Sema Nadif hija entità stabbilita kif imsemmi fl-Artikolu 185 tar-Regolament Finanzjarju u l-Punt 47 tat-IIA tas-17 ta' Mejju 2006.
Ara l-Emenda 3.
Anness, Artikolu 1, paragrafu 3, subparagrafu 2
Il-perjodu inizjali jista’ jiġi estiż billi jiġu emendati dawn l-Istatuti skond id-dispożizzjonijiet ta’ l-Artikolu 23, waqt li jitqies il-progress li jkun sar biex jinkisbu l-għanijiet ta’ l-Impriża Konġunta Sema Nadif u sakemm tkun żgurata is-sostenibbiltà finanzjarja.
Anness, Artikolu 2, paragrafu 3 a (ġdid)
3a. Deċiżjonijiet tal-Bord Eżekuttiv dwar l-adeżjoni ta' kwalunkwe entità legali oħra għandhom isiru filwaqt li titqies ir-relevanza u l-valur miżjud potenzjali ta' l-applikant għal-kisba ta' l-objettivi ta' l-Impriża Konġunta Sema Nadif. Għal kull applikazzjoni għal sħubija ġdida, il-Kummissjoni għandha tipprovdi informazzjoni f'waqtha lill-Kunsill dwar l-evalwazzjoni u, fejn ikun il-każ, id-deċiżjoni tal-Bord Eżekuttiv.
Għall-finijiet ta' trasparenza, tkun meħtieġa informazzjoni dwar is-sħubija fil-'Clean Sky'.
Anness, Artikolu 2, paragrafu 4 a (ġdid)
4a. Kull Membru jista' jirtira mill-Impriża Komuni Sema Nadif. L-irtirar isir effettiv u irrevokabbli sitt xhur wara li jiġu nnotifikati l-Membri l-oħra, u wara dan dak li kien Membru jinħeles minn kull obbligi ħlief dawk diġà impenjat għalihom permezz ta' deċiżjonijiet ta' l-Impriża Konġunta Sema Nadif b'konformità ma' dawn l-Istatuti, qabel l-irtirar tal-Membru. Ġustifikazzjoni
M'hemmx ċarezza dwar il-ħelsien minn kull obbligu futur għall-Membri li jirtiraw. Il-kjarifika tiżgura li l-impenn bil-quddiem tal-membri li jsostnu l-ispejjeż rikorrenti kif imsemmi fl-[10.4] mhux"'obbligu attwali" li jkun eskluż mill-kwittanza.
Anness, Artikolu 3, paragrafu 1, bulit 8 a (ġdida)
• Tħeġġeġ l-involviment ta’ l-SMEs fl-attivitajiet tagħha, f’konformità ma’ l-objettivi ta’ 15% fis-Seba’ Programm ta’ Qafas dwar ir-Riċerka;
Anness, Artikolu 3, paragrafu 1, bulit 9
• Li timplimenta l-attivitajiet ta’ riċerka u ta’ żvilupp meħtieġa, fejn ikun xieraq billi tagħti għotjiet wara Sejħiet għal Proposti.
• Li timplimenta l-attivitajiet ta’ riċerka u ta’ żvilupp meħtieġa, billi tagħti għotjiet wara Sejħiet għal Proposti.
Anness, Artikolu 3, paragrafu 2, bulit 7 a (ġdida)
· Li tippromwovi s-sehem ta' l-SMEs fl-attivitajiet tagħha;
Anness, Artikolu 3, paragrafu 2, bulit 7 b (ġdida)
· Li tippubblika informazzjoni dwar il-Proġetti, inkluż l-ismijiet tal-parteċipanti u l-ammont tal-kontribuzzjoni finanzjarja għall-Impriża Komuni Clean Sky għal kull parteċipant;
Din iż-żieda tippermetti lill-Clean Sky li tiddetermina l-kontribuzzjonijiet li jridu jagħtuha l-membri tagħha, liema kontribuzzjonijiet huma bbażati fuq l-ispejjeż tagħhom fil-Proġetti. Dawn il-kontribuzzjonijiet huma essenzjali għall-Clean Sky sabiex tkun tista' tiffinanzja l-kontribut tagħha lill-Impriża Konġunta.
Emenda 38Anness, Artikolu 4, paragrafu 3
3. Għandu jitwaqqaf Bord Konsultattiv kif ikun f'loku mill-Impriża Konġunta, biex jagħti pariri u jagħmel rakkomandazzjonijiet lill-Impriża Konġunta Sema Nadif dwar suġġetti ta' ġestjoni, finanzi u teknika. Il-Bord Konsultattiv għandu jinħatar mill-Kummissjoni.
Il-Bord Konsultattiv huwa superfluwu. Għal pariri esterni, il-Kummissjoni tista' toqgħod fuq il-Grupp ta' Stati Nazzjonali u fuq l-ACARE. It-temi tal-Bord li jidhru f'artikolu 4.3 jista' jiġu ttrasferiti għall-Grupp ta' Stati Nazzjonali. Il-Bord Konsultattiv iżid spejjeż bla bżonn fuq l-Impriża Konġunta Sema Nadif u ma jidher li hemm ebda distinzjoni bejn il-ħidma tal-Bord Konsultattiv u dik tal-Forum Ġenerali (ara Art.8.3 sub 3). Barra minn hekk, huwa mbassar li l-esperti jinġiebu mill-istess grupp ta' esperti tal-Grupp ta' Stati Nazzjonali u ta' l-ACARE.
Anness, Artikolu 6, paragrafu 3, subparagrafu 1
1. Id-Direttur għandu jinħatar mill-Bord Eżekuttiv minn fost lista ta’ kandidati proposta mill-Kummissjoni għal perjodu ta' massimu ta' tliet snin. Wara valutazzjoni tal-ħidma tad-Direttur, il-Bord Eżekuttiv jista' jestendi l-perjodu tal-kariga darba waħda, għal żmien adizzjonali ta' mhux aktar minn erba' snin.
1. Id-Direttur għandu jinħatar mill-Bord Governattiv fuq il-bażi ta' lista ta’ kandidati proposta mill-Kummissjoni, wara sejħa għal espressjoni ta' interess ippubblikata fil-Ġurnal Uffiċjali ta' l-Unjoni Ewropea u f'pubblikazzjonijiet perjodiċi oħra jew fuq l-Internet, għal perjodu ta' massimu ta' tliet snin. Wara valutazzjoni tal-ħidma tad-Direttur, il-Bord Eżekuttiv jista' jestendi l-perjodu tal-kariga darba waħda, għal żmien adizzjonali ta' mhux aktar minn erba' snin.
Għall-finijiet ta' trasparenza u ta' konsistenza qed jiġu proposti l-istess proċeduri ta' ħatra adottati għall-Impriża Konġunta ITER u għal entitajiet oħra tal-Komunità. Bħala regoli ġenerali, il-perjodu ta' estensjoni m'għandux jeċċedi l-mandat inizjali.
Anness, Artikolu 7, paragrafu 4, bulit 3
• Biex jiddefinixxi l-kontenut tas-Sejħiet għal Proposti kif ukoll jagħżel is-sħab esterni.
• Biex jiddefinixxi l-kontenut, l-objettivi u t-tnedija ta' Sejħiet għal Proposti kif ukoll jagħżel is-sħab esterni.
Kjarifika dwar l-inkarigi tal-Kumitat tat-Tmexxija ta' Dimostratur tat-Teknoloġija Integrata fir-rigward tas-sejħiet għal proposti.
Anness, Artikolu 7, paragrafu 5
5. Il-voti: Kull Kumitat tat-Tmexxija ta’ Dimostratur tat-Teknoloġija Integrata għandu jieħu d-deċiżjonijiet b’maġġoranza sempliċi bil-voti peżati skond l-impenn finanzjarju lid-Dimostratur tat-Teknoloġija Integrata ta’ kull membru tal-Kumitat tat-Tmexxija. Il-Mexxejja tad-Dimostraturi tat-Teknoloġija Integrata se jkollhom id-dritt tal-veto fuq kwalunkwe riżoluzzjoni tal-Kumitat tat-Tmexxija tad-Dimostratur tat-Teknoloġija Integrata li tagħha jkunu l-mexxejja. 5. Il-voti: Kull Kumitat tat-Tmexxija ta’ Dimostratur tat-Teknoloġija Integrata għandu jieħu d-deċiżjonijiet b’maġġoranza sempliċi bil-voti peżati skond l-impenn finanzjarju lid-Dimostratur tat-Teknoloġija Integrata ta’ kull membru tal-Kumitat tat-Tmexxija.
Mhux mixtieq li l-mexxejja ta’ l-ITD jingħataw id-dritt tal-veto fil-Kumitat tat-Tmexxija. Il-poteri tagħhom ikunu iktar milli jmisshom f’dak il-każ: billi jipprovdu 50% tal-baġit, huma diġà jistgħu jinfluwenzaw b’mod serju t-teħid ta’ deċiżjonijiet permezz tal-vot imwieżen.
Anness, Artikolu 11, paragrafu 2, bulit 2
• Ammont ta' talanqas EUR 200 miljun għandu jiġi allokat għas-sħab esterni [proġetti] magħżula permezz ta’ Sejħiet għal Proposti. Il-kontribut finanzjarju tal-Komunità għandu jkun limitat għal 50% ta' l-ispejjeż eliġibbli totali.
• Ammont ta' l-inqas EUR 200 miljun għandu jiġi allokat għas-sħab esterni [proġetti] magħżula permezz ta’ Sejħiet għal Proposti. Se tingħata attenzjoni partikulari biex tkun żgurata parteċipazzjoni adegwata ta’ SMEs għal ammont ta’ 15% tal-finanzjament Komunitarju totali. Il-kontribuzzjoni finanzjarja tal-Komunità għandha tkun konformi mal-limiti ta’ fuq tal-finanzjament ta’ l-ispejjeż totali eliġibbli, stipulati mir-Regoli ta’ Parteċipazzjoni tas-Seba’ Programm ta’ Qafas.
Anness, Artikolu 14
1. Ir-Regolament Finanzjarju ta' l-Impriża Konġunta Sema Nadif għandu jiġu maqbul u adottat mill-Bord Eżekuttiv ts-Sema Nadif.
1. Ir-regoli finanzjarji ta' l-Impriża Konġunta Sema Nadif għandhom jiġu adottati mill-Bord Eżekuttiv ta' Sema Nadif wara li jkun ikkonsulta mal-Kummissjoni.
2. Ir-Regolament Finanzjarju ta' l-Impriża Konġunta Sema Nadif għandu jibbaża fuq il-prinċipji tar-Regolament Finanzjarju ta' Qafas1. Jista' jitbiegħed mir-Regolament Finanzjarju ta' Qafas fejn ikunu jirrikjedu hekk il-ħtiġijiet operattivi speċifiċi ta' l-Impriża Konġunta Sema Nadif, u soġġett għall-qbil minn qabel tal-Kummissjoni.
2. Ir-regoli finanzjarji ta' l-Impriża Konġunta Sema Nadif m'għandhomx jitbiegħdu mir-Regolament (KE, Euratom) Nru 2343/2002, sakemm il-ħtiġijiet operattivi speċifiċi tagħha ma jkunx jeħtieġu hekk, u soġġett għall-qbil minn qabel mal-Kummissjoni. L-awtorità baġitarja għandha tkun informata dwar kwalunkwe deroga bħal din. _______
ĠU L 357, 31.12.2002, p. 72; rettifika fil-ĠU L 2, 7.1.2003, p. 39.
Anness, Artikolu 16, paragrafu 5
5. Fi żmien xahrejn wara tmiem kull sena finanzjarja, il-kontijiet proviżorji ta' l-Impriża Konġunta għandhom jiġu ppreżentati lil-Kumissjoni u lill-Qorti ta' l-Awdituri tal-Komunitajiet Ewropej ('il-Qorti ta' l-Awdituri'). Il-Qorti ta' l-Awdituri, sal-15 ta' Ġunju wara tmiem kull sena finanzjarja, għandha tagħmel l-osservazzjonijiet tagħha dwar il-kontijiet proviżorji ta' l-Impriża Konġunta.
5. Fi żmien xahrejn wara tmiem kull sena finanzjarja, il-kontijiet proviżorji ta' l-Impriża Konġunta għandhom jiġu ppreżentati lill-Kummissjoni u lill-Qorti ta' l-Awdituri tal-Konġuntatajiet Ewropej ("il-Qorti ta' l-Awdituri") kif ukoll lill-awtorità baġitarja. Il-Qorti ta' l-Awdituri, sal-15 ta' Ġunju wara tmiem kull sena finanzjarja, għandha tagħmel l-osservazzjonijiet tagħha dwar il-kontijiet proviżorji ta' l-Impriża Konġunta.
Il-kontijiet annwali u l-karti tal-bilanċ għandhom jintbagħtu liż-żewġ fergħat ta' l-awtorità baġitarja sabiex ikunu infurmati.
Anness, Artikolu 17, paragrafu 1
1. Rapport annwali għandu jiddeskrivi l-attivitajiet imwettqa matul is-sena ta’ qabel u l-ispejjeż korrispondenti.
1. Rapport annwali li għandu jippreżenta l-progress imwettaq mill-Impriża Konġunta Sema Nadif kull sena kalendarja, b'mod partikulari fir-rigward tal-Pjan Annwali ta' Implimentazzjoni għal dik is-sena partikulari. Ir-Rapport Annwali għandu jiġi ppreżentat mid-Direttur Eżekuttiv flimkien mal-kontijiet annwali u l-karti tal-bilanċ. Dan ir-Rapport Annwali għandu jkun fih il-parteċipazzjoni ta' l-SMEs fl-attivitajiet ta' Riċerka u Żvilupp ta' l-Impriża Konġunta Sema Nadif. Emenda 46
Anness, Artikolu 17, paragrafu 2
2. Il-programm ta’ implimentazzjoni annwali għandu jiddeskrivi l-attivitajiet ippjanati għas-sena li tkun ġejja, u r-riżorsi stmati.
2. Il-Pjan Annwali ta' Implimentazzjoni għandu jispeċifika l-pjan għall-eżekuzzjoni ta' l-attivitajiet kollha ta' l-Impriża Komuni Sema Nadif għal sena partikulari, inkluż is-Sejħiet ippjanati għall-Proposti u l-azzjonijiet li għandhom jiġu implimentati permezz ta' Sejħiet għall-offerti. Il-Pjan ta' Implimentazzjoni Annwali għandu jiġi ppreżentat mid-Direttur Eżekuttiv lill-Bord Eżekuttiv flimkien mal-Pjan Annwali tal-Baġit. Ġustifikazzjoni
Għall-finijiet ta' Informazzjoni u trasparenza dwar l-attivitajiet ta' implimentazzjoni tal-Clean sky.
Anness, Artikolu 17, paragrafu 2 a (ġdid)
2a. Il-Programm ta' Ħidma Annwali għandu jiddeskrivi l-ambitu u l-baġit tas-Sejħiet għall-Proposti meħtieġa għall-implimentazzjoni ta' l-aġenda ta' riċerka għal sena partikolari. Ġustifikazzjoni
M'hemmx ħtieġa li tiġi enfasizzata r-rilevanza tal-Programm Annwali ta' Ħidma għall-applikanti potenzjali għas-sejħiet.
Anness, Artikolu 18, paragrafu 1
1. Ir-riżorsi tal-persunal għandhom jiġu stabbiliti fil-pjan ta' l-istabbilment ta’ l-Impriża Konġunta Sema Nadif li għandu jiġi stabbilit fil-baġit annwali.
1. Ir-riżorsi ta' l-istaff għandhom jiġu stabbiliti skond il-pjan ta' stabbiliment ta' l-Impriża Konġunta Sema Nadif li għandu jiġi stipulat fil-baġit annwali u għandu jitressaq mill-Kummissjoni lill-Parlament Ewropew u lill-Kunsill flimkien ma' l-abbozz preliminari tal-baġit ta' l-Unjoni Ewropea. Ġustifikazzjoni
Bħal m'hu l-każ ta' l-Impriżi Konġunti li diġà jeżistu, l-organigramma ta' l-Impriża Konġunta SEMA NADIF għandha tiġi ppubblikata mill-Kummissjoni flimkien mal-PDB.
Anness, Artikolu 18, punt 2
2. Il-membri tal-persunal ta’ l-Impriża Konġunta Sema Nadif għandhom ikunu aġenti temporanji u aġenti b’kuntratt u għandhom ikollhom kuntratti għal żmien definit li jistgħu jiġġeddu darba sa perjodu totali massimu ta’ seba' snin.
Anness, Artikolu 19, paragrafu 2
2. Il-Membri ma għandu jkollhom l-ebda responsabbiltà għad-djun ta’ l-Impriża Konġunta Sema Nadif.
2. Il-Membri m'għandhom jinżammu responsabbli għall-ebda obbligi ta' l-Impriża Konġunta Sema Nadif. Ir-responsabbiltà finanzjarja tal-Membri hija responsabilità interna lejn l-Impriża Konġunta 'Clean Sky' biss, u għandha tkun limitata għall-impenn tagħhom li jikkontribwixxu għar-riżorsi kif stipulat fl-Artikolu 11(1) ta' dan l-Anness.
L-esklużjoni tar-responsabilità għandha tapplika għall-obbligi kollha ta' l-Impriża Konġunta.
Anness, Artikolu 19, paragrafu 3 a (ġdid)
3a. Bla ħsara għall-kontribuzzjonijiet dovuti lill-parteċipanti fil-Proġett skond l-Artikolu 11(2), ir-responsabilità finanzjarja ta' l-Impriża Konġunta Sema Nadif fejn jidħlu d-djun tagħha għandha tkun limitata għall-kontribuzzjonijiet magħmula mill-Membri għall-ispejjeż rikorrenti, kif stipulat fl-Artikolu 10(4) ta' dan l-Anness.
Miżjuda kjarifika sempliċi.
Anness, Artikolu 21, l-ewwel paragrafu Il-politika dwar il-proprjetà intellettwali ta’ l-Impriża Konġunta Sema Nadif se tkun inkorporata fil-ftehimiet dwar għotjiet konklużi mill-Impriża Konġunta Sema Nadif.
Il-politika dwar il-proprjetà intellettwali ta’ l-Impriża Konġunta Sema Nadif se tkun inkorporata fil-ftehimiet dwar għotjiet konklużi mill-Impriża Konġunta Sema Nadif u se tkun konformi mal-prinċipji stabbiliti fis-Seba’ Programm ta’ Qafas.
Anness, Artikolu 23, paragrafu 2
2. Emendi għal dawn l-Istatuti għandhom jiġu approvati mill-Bord, u jiġu deċiżi mill-Kummissjoni. Jekk emenda tolqot il-prinċipji u għanijiet ġenerali ta’ dawn l-Istatuti, tkun tinħtieġ l-approvazzjoni tal-Kunsill. Kwalunkwe emenda lill-Artikolu 1(3) u lill-Artikolu 10(3) għandha tkun soġġetta għal reviżjoni tar-Regolament li jistabbilixxi l-Impriża Konġunta Sema Nadif.
2. L-emendi għal dawn l-Istatuti għandhom jiġu approvati mill-Bord, u jiġu deċiżi mill-Kummissjoni wara konsultazzjoni mal-Parlament Ewropew. Jekk emenda tolqot il-prinċipji u għanijiet ġenerali ta’ dawn l-Istatuti, tkun tinħtieġ l-approvazzjoni tal-Kunsill. Kwalunkwe emenda lill-Artikolu 1(3) u lill-Artikolu 10(3) għandha tkun soġġetta għal reviżjoni tar-Regolament li jistabbilixxi l-Impriża Konġunta Sema Nadif.
Il-Parlament Ewropew għandu jkun ikkonsultat dwar kwalunkwe bidla importanti fl-istatuti ta' l-Impriżi Konġunti.
Anness, Artikolu 24 a (ġdid)
Ftehima ta’ ospitant
Għandha tiġi konkluża ftehima ta’ ospitant bejn l-Impriża Konġunta Sema Nadif u l-Belġju.
Għall-konsistenza, il-klawsola tradizzjonali dwar il-ftehima ma' l-istat ospitant għandha tkun inkluża wkoll fl-istatuti. Ara wkoll l-Emenda 6.
ĠU L 248, 16.9.2002, p. 1. Regolament kif emendat mir-Regolament (KE, Euratom) Nru 1995/2006 (ĠU L 390, 30.12.2006, p. 1).
L-inizjattivi teknoloġiċi konġunti (jtis) ġew introdotti fil-programm speċifiku "koperazzjoni" tas-seba' programm ta' qafas (fp7) bħala mekkaniżmu ġdid sabiex jimplimenta sħubijiet pubbliċi-privati fir-riċerka fuq livell ewropew. il-jtis joriġinaw l-aktar mill-ħidma tal-pjattaformi teknoloġiċi ewropej (etps) li kienu ġew imnedija fis-6 programm ta' qafas u li "jressqu flimkien 'il dawk interessati mis-settur privat u minn dak pubbliku sabiex iwaqqfu u jimplimentaw aġendi komuni ta' riċerka f'oqsma ta' rilevanza industrijali". Fi ftit każijiet, l-etps kisbu skala u ambitu ta’ livell tali li se jinħtieġu l-mobilizzazzjoni ta’ investimenti kbar pubbliċi u privati kif ukoll riżorsi sostanzjali ta’ riċerka biex jimplimentaw elementi importanti ta’ l-aġendi strateġiċi ta’ riċerka tagħhom. il-jtis huma proposti bħala mezz effettiv biex jintlaħqu l-ħtiġijiet ta’ dawn l-etps. L-għan tal-proposta huwa li tinħoloq l-impriża konġunta sema nadif bħala sħubija pubblika-privata li tippromwovi rabtiet sodi bejn organizzazzjonijet differenti u tibni fuq il-kapaċitajiet ewropej tar-riċerka u l-iżvilupp (r&d) fil-qasam ta’ l-aeronawtika u tat-trasport bl-ajru. il-jti tal-clean sky se tgħaqqad riżorsi ta' l-ue u oħrajn privati fi ħdan qafas legali ġdid, impriża konġunta skond l-artikolu 171 tat-trattat. Iż-żjieda fit-traffiku ta' l-ajru kienet risposta għad-domanda fis-suq u hija mħeġġa mill-politika ta' l-unjoni dwar mobilità akbar, b'konformità mar-rekwiżiti ta' l-ekonomija globali. fl-istess waqt hemm tħassib ambjentali dejjem jikber u sforzi sabiex jitnaqqsu l-emissjonijiet ta' gassijiet tossiċi u l-ħoss. L-iżvilupp ta' sistema ta' trasport ta' l-ajru li tirrispetta l-ambjent huwa prijorità għat-tkabbir ewropew li jiddependi u jikkapitalizza fuq in-netwerk industrijali tas-settur ta' l-aeronawtika, fejn il-katina ta' provvista hija mħejjija sabiex topera fi programm industrijali ta' teknoloġija avvanzata ħafna. Sema nadif se jiżviluppa teknoloġiji innovattivi b’impatt ambjentali mnaqqas u se jistabbilixxi miri teknoloġiċi soċjali u bbażati fuq is-suq li jkollhom impatt fuq is-sistema kollha tat-trasport bl-ajru. il-komunità ewropea se tipparteċipa fil-programm u tikkofinanzjah sabiex tgħin biex jinkisbu dawn il-miri.
Għalfejn hija meħtieġa il-CLEAN SKY?
Hemm stimi li jbassru li l-volum tat-traffiku ta' l-ajru se jikber b'aktar minn 100% bejn issa u l-2025. bħalissa, l-industrija ta' l-aeronawtika tikkontribwixxi 220 biljun euro lill-pgd ta' l-ewropa u timpjega 3.1 miljun ruħ.
L-iskala taż-żmien fl-aeronawtika titkejjel bl-għexieren ta' snin. it-trasport bl-ajru kiber abbażi ta’ l-innovazzjonijiet settorjali li jissodisfaw it-talbiet tas-suq mingħajr ma jiffokaw fuq l-impatt tat-trasport fuq l-ambjent.
Kisbiet kbar fit-teknoloġiji tat-trasport b’arja nadifa għal implimentazzjoni bikrija huma ta’ importanza kritika biex jiġi ndirizzat it-tibdil fil-klima waqt li fl-istess ħin jippromwovu t-tkabbir ekonomiku u l-progress soċjali. bħala riżultat, l-aeronawtika hija ffaċċjata bi sfidi importanti:
· L-impatt ambjentali qed isir restrizzjoni kbira għall-iżvilupp tal-mobbiltà;
· It-tnaqqis ta’ l-impatt ta’ l-avjazzjoni fuq it-tibdil fil-klima, l-emissjonijiet u l-ħoss huwa prijorità, li jeħtieġ bidliet gradwali fit-teknoloġija biex jintlaħqu l-miri stabbiliti fit-tnaqqis ta’ l-emissjonijiet u biex jitnaqqas l-impatt ambjentali taċ-ċiklu tal-ħajja tal-prodotti;
· Iċ-ċiklu ta’ bdil tal-flotta jidentifika tieqa ta’ opportunità għal-isfruttament ta’ teknoloġiji nodfa f’konformità mal-provvista ta’ riżultati tar-r&d qabel l-2015;
Politika mfassla biex tistimula l-R&D fis-settur aeronawtiku biex twassal għal inġenji ta’ l-ajru ambjentalment effiċjenti hija parti minn strateġija aktar wiesgħa maħsuba biex tnaqqas l-impatt ta’ l-avjazzjoni fuq il-klima. It-tisħiħ ta’ l-R&D fl-aeronawtika jikkomplementa miżuri bħall-Iskema tal-Kummissjoni għall-Iskambju ta’ l-Emissjonijiet fl-UE (ETS). L-irwol kritiku ta' l-R&D fl-aeronawtika sabiex inaqqas il-bidla fil-klima huwa rikonoxxut fil-wisa'. Il-Komunità Ewropea għamlet l-Aeronawtika waħda mill-prijoritajiet tagħha ta’ l-R&D bl-ambizzjoni li timminimizza l-impatt ambjentali ta’ l-inġenji ta’ l-ajru u ttejjeb il-kwalità ta’ l-arja lokali u tal-ħoss madwar l-ajruporti u s-saħħa u l-kwalità tal-ħajja. Huma meħtieġ sforz kbir ta' integrazzjoni għall-implimentazzjoni rapida li twassal għat-twettiq effettiv, u dan jista' biss jintlaħaq permezz ta' l-istrument innovattiv ta' l-Inizjattiva Teknoloġika Konġunta.
L-R&D fl-aeronawtika jikkontribwixxu għall-implimentazzjoni ta' l-Objettivi Strateġiċi ta' l-Unjoni Ewropea li "jinkiseb tkabbir aktar b'saħħtu u dejjiemi u jinħolqu impjiegi li jkunu aktar numerużi u aħjar". Dawn ġew identifikati bħala l-prijoritajiet strateġiċi ewlenin ta' l-Istrateġija ġdida ta' Liżbona. Teknoloġiji ta’ l-avjazzjoni li jirrispettaw aktar l-ambjent huma konformi ma’ u ser jikkontribwixxu għall-politika ta’ aktar mobbiltà ta’ l-Unjoni f’UE akbar, li hu ta’ importanza partikolari għall-Istati Aderenti li t-traffiku tagħhom qiegħed jikber b’ħeffa.
Apparti l-programm ewlieni ta' żvilupp ta' teknoloġiji b'impatt ambjentali baxx, il-CLEAN SKY tqiegħed lilha nnifisha b'mod naturali bħala l-kontraparti ffukata fuq l-ajru ta' l-Impriża Konġunta SESAR li tassigura l-iżvilupp ta' Sistema ta' Trasport ta' l-Ajru aktar sikura u aktar nadifa.
L-opinjoni tar-Rapporteur
Ir-rapporteur tqis l-introduzzjoni ta' l-Impriża Konġunta Clean Sky, kif proposta mill-KE, bħala pożittiva minħabba tliet raġunijiet ewlenin: 1. hija tissodisfa l-mira li fit-trasport bl-ajru jitnaqqsu l-emissjonijiet tad-CO2
2. hija tippermetti kollaborazzjoni effiċjenti u konkreta bejn is-setturi pubbliċi u dawk privati; 3. hija tippromwovi l-akbar użu possibbli tar-riżorsi finanzjarji tal-Komunità.
Jekk l-objettivi stipulati fl-Aġenda tar-Riċerka Strateġika mill-Pjattaforma tat-Teknoloġika ta' l-Aeronawtika ma jintlaħqux sa l-2020, l-effetti ambjentali tat-trasport bl-ajru joħolqu piż finanzjarju kbir għall-ġenerazzjonijiet tal-ġejjieni, kif muri fir-Rapport Stern ippubblikat fir-Renju Unit. Għaldaqstant huwa importanti ħafna li teknoloġija ġdida tkun tista' tiġi introdotta malajr kemm jista' jkun. Għaldaqstant, l-attivitajiet ta' dimostrazzjoni ppjanati fil-CLEAN SKY huma element essenzjali li jissodisfa d-domanda ġġustifikata tal-pubbliku sabiex titħaffef l-introduzzjoni ta' sistemi ta' trasport bl-ajru li jkunu aktar ekoloġiċi.
l-industrija aeronawtika ta’ l-UE qed tiffaċċja kompetizzjoni qawwija u r-rwol ta’ l-appoġġ pubbliku għall-R&D huwa ta’ importanza kbira. L-investiment pubbliku fl-Istati Uniti huwa madwar tliet darbiet ta’ dak fl-Ewropa. L-Ordni Eżekuttiva presidenzjali riċenti tistabbilixxi l-ewwel politika ta’ l-R&D Aeronawtika fl-Istati Uniti, u kompetituri oħra qed jidhru fis-suq;
l-intervent pubbliku huwa ġustifikat biex jindirizza n-nuqqasijiet tas-suq li jiskoraġġixxu l-investiment fl-R&D ta’ l-aeronawtika minħabba t-tul ta’ żmien, l-esterjorizzament pożittiv assoċjat mad-differenza bejn ir-rata ta’ ritorn soċjali u privata, l-esterjorizzament negattiv relatat ma’ spejjeż ambjentali soċjali. Il-flotta b'kuridur wieħed (eż. l-Airbus A320 u l-Boring B737) se jibdew jiġġeddu fl-2015-2020. Dawn l-ajruplani jirrappreżentaw 60% tal-flotta attiva fil-mument.
Ir-rapporteur tenfasizza wkoll il-fatt li l-JTIs kollha proposti, u l-Clean Sky b'mod partikulari, għandhom jiġu meqjusa bħala eżempji konkreti ta' l-implimentazzjoni ta' l-Istrateġija ta' Liżbona fuq livell Ewropew, u għal din ir-raġuni huma partikularment rilevanti għall-industrija ta' l-UE. Ir-rapporteur taqsam l-istess tħassib li ġie muri minn diversi esponenti, li t-twaqqif bla ħtieġa ta' aktar aġenziji Komunitarji bi spejjeż ta' operat għoljin wisq, għandu jiġi evitat. Madankollu, minkejja dan it-tħassib, ir-rapporteur tqis l-istruttura legali proposta mill-Kummissjoni bħala l-aqwa soluzzjoni possibbli biex tiġi implimentata sħubija privata-pubblika u tinnota d-distinzjoni bejn l-għan tagħha u l-għan ta' l-aġenziji Komunitarji. Ir-rapporteur taqsam l-istess tħassib, muri mill-industrija, dwar iż-żmien magħżul għall-adozzjoni tal-JTI, sabiex ma jintilifx ħin prezzjuż għall-implimentazzjoni ta' attivitajiet ta' riċerka. Jekk il-Parlament Ewropew u l-Istati Membri ma jilħqux ftehim u ma jadottawx il-proposta qabel l-aħħar tas-sena 2007, l-industrija u r-riċerka Ewropea jkunu tilfu sena sħiħa ta' attivitajiet. Dan ikollu effetti serji fuq il-kompetittività ta' l-UE fuq livell globali, fejn l-Istati Uniti hija kompetitur b'saħħtu ħafna. Fejn tidħol il-kwistjoni sensittiva ta' l-SMEs, ir-rapporteur tixtieq ukoll tenfasizza li, min-naħa, huwa importanti li wieħed jimxi fuq l-istrateġija ta' l-UE li tiżgura l-parteċipazzjoni ta' l-SMEs fi ħdan l-attivitajiet ta' riċerka tas-Seba' Programm ta' Qafas. Ir-rapporteur tissuġġerixxi li kull sena jsir rapport dwar il-parteċipazzjoni effettiva ta' l-SMEs fl-attivitajiet ta' riċerka.
Fl-aħħarnett, is-suġġeriment tar-rapporteur lill-PE huwa li dan jappoġġja l-proposta tal-KE bil-ħsieb li tinħoloq sħubija li tressaq flimkien ir-riżorsi privati, nazzjonali u Komunitarji bħala sostenn għall-objettivi tar-riċerka industrijali ta' l-UE permezz ta' proċess fuq livell Komunitarju, u sabiex ikunu indirizzati l-ħtiġijiet ta' l-industrija, filwaqt li jkunu approvati deċiżjonijiet li jiżguraw l-effiċjenza f'termini ta' ħin u ta' nefqa, u s-sempliċità fit-tħaddim tal-mekkaniżmu propost.
OPINJONI tal-Kumitat għall-Baġits (13.11.2007)
dwar il-proposta għal regolament tal-Kunsill dwar it-twaqqif ta' l-"Impriża Konġunta Sema Nadif"
(COM(2007)0315 – C6-0226/2007 – 2007/0118 (CNS))
L-Inizjattivi Teknoloġiċi Konġunti (JTIs) ġew introdotti fis-Seba' Programm Kwadru(1) (FP7) bħala mod ġdid biex jiġu stabbiliti sħubijiet bejn il-pubbliku u l-privat fir-riċerka fil-livell Ewropew. Il-JTIs jiġu l-aktar mix-xogħol tal-Pjattaformi Ewropej tat-Teknoloġija (ETPs). F'għadd żgħir ta' każijiet, l-ETPs kisbu firxa u kamp ta' applikazzjoni tant wisgħin li se jkunu jeħtieġu l-mobilizzazzjoni ta' investimenti pubbliċi u privati konsiderevoli kif ukoll riżorsi sostanzjali ta' riċerka għall-implimentazzjoni ta' elementi importanti ta' l-Aġendi ta' Riċerka Strateġika tagħhom. Il-JTIs huma proposti bħala mezz effettiv ta' kif jintlaħqu l-bżonnijiet ta' dan l-għadd żgħir ta' ETPs. Fil-Programm Speċifiku ta' Koperazzjoni(2) hemm sitt oqsma identifikati fejn JTI jista' jkollha rilevanza partikulari: l-idroġenu u ċ-ċelloli tal-fjuwil, l-aeronawtika u t-trasport bl-ajru, il-mediċini innovattivi, is-sistemi kompjuterizzati dedikati, in-nanoelettronika u l-GMES (il-monitoraġġ globali għall-ambjent u s-sigurtà).
F'dan l-isfond, l-Impriża Konġunta Sema Nadif hija l-entità legali li se tkun responsabbli għall-implimentazzjoni ta' l-Inizjattiva Teknoloġika Konġunta fl-aeronawtika u t-trasport bl-ajru. L-għan huwa li tinħoloq l-Impriża Konġunta SEMA NADIF bħala sħubija bejn il-pubbliku u l-privat biex tippromwovi rabtiet sodi bejn organizzazzjonijet differenti u tibni fuq il-kapaċitajiet Ewropej tar-riċerka u l-iżvilupp fil-qasam ta’ l-aeronawtika u t-trasport bl-ajru.
It-tbassir għall-iżvilupp tat-traffiku ta’ l-ajru fl-Ewropa juri li dan għandu jirdoppja u aktar fl-għoxrin sena li ġejjin. Sema Nadif se tiżviluppa teknoloġiji innovattivi b’impatt ambjentali mnaqqas u se tistabbilixxi miri teknoloġiċi soċjali bbażati fuq is-suq li jkollhom impatt fuq is-sistema kollha tat-trasport bl-ajru. Il-Komunità Ewropea se tipparteċipa fil-programm u tikkofinanzjah sabiex tgħin biex jintlaħqu dawn l-għanijiet. Il-proposta attwali tal-Kummissjoni għandha x'taqsam mat-twaqqif ta' l-Impriża Konġunta SEMA NADIF skond l-Artikolu 171 tat-Trattat. Għandha titqies bħala entità Komunitarja u tiġi stabbilita għal perjodu li jintemm fil-31 ta' Diċembru 2017. Is-sede tagħha se tkun fi Brussell, il-Belġju.
Il-kontribuzzjoni massima tal-Komunità għall-Impriża Konġunta SEMA NADIF li tkopri l-infiq rikorrenti u l-attivitajiet ta' riċerka se tkun ta' EUR 800 miljun. L-evalwazzjoni preliminari tal-baġit tindika spiża għall-Komunità ta’ EUR 47 miljun fl-ewwel sena, profil ta’ nfiq annwali li dejjem jikber u li se jilħaq sa EUR 140 miljun fil-ħames sena u baġit ta’ l-għeluq ta’ EUR 267 miljun fis-sitt u s-seba’ sena.
Se jinħolqu żewġ linji baġitarji ġodda għall-kontribuzzjoni ta' l-UE:
08 07 01 10 – "Nefqa operattiva għal attivitajiet ta' riċerka ta' l-Impriża Konġunta Sema Nadif"
08 07 01 20 "Nefqa ta' appoġġ għall-infiq rikorrenti ta' l-Impriża Konġunta Sema Nadif"
bil-profil tan-nefqa jkun kif ġej:
EUR miljuni (sa 3 postijiet deċimali)
Tip ta’ nefqa
Taqsima nru.
2013 u wara
Nefqa operattiva(3)
Approprjazzjonijiet għall-impenji (CA)
Approprjazzjonijiet għall-ħlasijiet (PA)
Nefqa amministrattiva fl-ammont ta’ referenza(4)
Għajnuna teknika u amministrattiva (NDA)
TOTAL TA’ L-AMMONT TA’ REFERENZA
Approprjazzjonijiet għall-impenji
Approprjazzjonijiet għall-ħlasijiet
L-emendi tar-rapporteur għal opinjoni huma bbażati l-aktar fuq żewġ preokkupazzjonijiet:
1) L-Impriża Konġunta hi stabbilita għal perjodu inizjali li jintemm fil-31 ta' Diċembru 2017 (li jista' wkoll jiġi estiż sa data aktar tard) waqt li l-Qafas Finanzjarju Plurijennali (MFF) ikopri biss il-perjodu sa l-2013. Għalhekk, kull talba għal fondi Komunitarji għall-Impriża Konġunta SEMA NADIF wara l-2013 trid tiġi evalwata mill-ġdid fil-kuntest tan-negozjati għal qafas finanzjarju ġdid. Fir-rigward tal-perjodu attwali, il-proposta - għalkemm tinsab taħt l-Intestatura 1a bil-marġini tagħha dejjem jonqsu - hija kompatibbli ma' l-MFF, għas-sempliċi raġuni li l-kontribuzzjoni meħtieġa ta' l-UE qiegħda tittieħed mis-Seba' Programm ta' Qafas u fir-realtà diġà ġiet inkluża fil-pjanijiet finanzjarji tal-Kummissjoni.
Madanakollu, ir-rapporteur għal opinjoni tagħkom tixtieq tiġbed l-attenzjoni li l-ebda impenn finanzjarju ma jista' jsir għaż-żmien ta' wara l-MFF attwali (Emenda 1).
2) B'analoġija man-negozjati dwar l-Impriża Konġunta ITER fil-bidu ta' l-2007, li wasslu għall-Konklużjonijiet miftiehma fit-Trilogu tas-7 ta' Marzu 2007, l-Impriża Konġunta SEMA NADIF trid titqies bħala aġenzija fi ħdan it-tifsira ta' l-Artikolu 185 FR u hija għalhekk suġġetta għal ftehima ma' l-awtorità baġitarja dwar l-iffinanzjar tagħha (Emendi 2, 3, 7 u 11).
Fl-istess ħin, jekk is-suppożizzjoni bażika hi li l-Impriża Konġunta SEMA NADIF trid tiġi trattata bħala aġenzija għal skopijiet baġitarji, trid tkun konsistenti ma' l-istrateġija ġenerali dwar l-aġenziji li l-Kumitat għall-Baġits żviluppa fis-snin li għaddew. Ir-rapporteur għal opinjoni tagħkom għalhekk qiegħda tressaq sensiela ta' emendi li jiggarantixxu approċċ ta' din il-konsistenza (Emendi 4-6, 8-10, 12-16).
Il-Kumitat għall-Baġits jistieden lill-Kumitat għall-Industrija, ir-Riċerka u l-Enerġija, bħala l-kumitat responsabbli, sabiex jinkorpora l-emendi li ġejjin fir-rapport tiegħu:
1a. Iqis li l-ammont ta' referenza indikat fil-proposta leġiżlattiva għandu jkun kompatibbli mal-livell massimu ta' l-intestatura 1a tal-Qafas Finanzjarju Plurijennali (MFF) attwali 2007-2013 u mad-dispożizzjonijiet tal-Punt 47 tal-Ftehima Interistituzzjonali (IIA) tas-17 ta' Mejju 2006; jiġbed l-attenzjoni li kull iffinanzjar wara l-2013 għandu jkun evalwat fil-kuntest tan-negozjati għall-qafas finanzjarju li jmiss;
1b. Ifakkar li l-opinjoni mogħtija mill-Kumitat għall-Baġits ma tantiċipax ir-riżultat tal-proċedura stabbilita fil-Punt 47 tat-IIA tas-17 ta' Mejju 2006 li tapplika għat-twaqqif ta' l-Impriża Konġunta Sema Nadif;
Ċitazzjonijiet 1 a u 1 b (ġodda)
Wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 dwar ir-Regolament Finanzjarju li japplika għall-baġit ġenerali tal-Komunitajiet Ewropej1 (Regolament Finanzjarju) u b'mod partikolari l-Artikolu 185 tiegħu,
Wara li kkunsidra l-Ftehima Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja solida2 (IIA) u b'mod partikolari l-Punt 47 tagħha,
1ĠU L 248, 16.9.2002, p. 1. Regolament kif emendat mir-Regolament (KE, Euratom) Nru 1995/2006 (ĠU L 390, 30.12.2006, p. 1).
2ĠU C 139, 14.6.2006, p. 1.
B'analoġija mal-konklużjonijiet tat-trilogu tas-7 ta' Marzu 2007 dwar l-Impriża Konġunta ITER, l-Impriża Konġunta SEMA NADIF ukoll trid titqies bħala aġenzija Komunitarja għall-iskopijiet ta' l-applikazzjoni tal-Punt 47 tat-IIA. Dan għandu jkun rifless fil-bażijiet legali msemmija f'dan ir-Regolament.
(23) Ir-regoli finanzjarji li japplikaw għall-Impriża Konġunta Sema Nadif ma jistgħux jitbiegħdu mir-Regolament tal-Kummissjoni (KE, Euratom) Nru 2343/2002 tat-23 ta' Diċembru 2002 dwar il-qafas ta' Regolament Finanzjarju għall-entitajiet imsemmija fl-Artikolu 185 tar-Regolament Finanzjarju1, sakemm dan mhux speċifikament meħtieġ għall-ħtiġijiet operattivi, b'mod partikolari l-ħtieġa li l-finanzjament Komunitarju jingħaqad ma' dak privat biex jiġu appoġġjati l-attivitajiet ta' riċerka u żvilupp b'mod effiċjenti u f'waqtu. Għandu jkun meħtieġ il-kunsens minn qabel min-naħa tal-Kummissjoni biex tiġi adottata kull regola li tidderoga mir-Regolament (KE, Euratom) Nru 2343/2002. L-awtorità baġitarja għandha tkun informata b'dawn id-derogi.
1Regolament tal-Kummissjoni (KE, Euratom) Nru 2343/2002 tat-23 ta’ Diċembru 2002 dwar ir-Regolament Finanzjarju qafas għall-korpi msemmija fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju applikabbli għall-baġit tal-Komunitajiet Ewropej (ĠU L 357, 31.12.2002 p. 72; rettifika fil-ĠU L 2, 7.1.2003, p. 39).
1ĠU L 357, 31.12.2002, p. 72; rettifika fil-ĠU L 2, 7.1.2003, p. 39.
(32) L-Impriża Konġunta Sema Nadif għandha tiġi stabbilita fi Brussell, il-Belġju. Ftehima dwar is-sede tagħha għandha tiġi konkluża bejn l-Impriża Konġunta Sema Nadif u l-Belġju u għandha tittratta l-assistenza tal-pajjiż ospitant dwar l-uffiċċji, il-privileġġi u l-immunitajiet u appoġġ ieħor li għandu jipprovdi l-Belġju lill-Impriża Konġunta Sema Nadif.
1. Għall-implimentazzjoni ta’ l-Inizjattiva Teknoloġika Konġunta dwar “Sema Nadif”, Impriża Konġunta fit-tifsira ta’ l-Artikolu 171 tat-Trattat, li jisimha “L-Impriża Konġunta Sema Nadif”, b’dan qed tiġi stabbilita għal perjodu sal-31 ta’ Diċembru 2017 (minn hawn ’il quddiem imsejħa “l-Impriża Konġunta Sema Nadif”). Dan il-perjodu jista’ jiġi mtawwal b'reviżjoni ta' dan ir-Regolament. L-Impriża Konġunta Sema Nadif hija entità stabbilita b'konformità ma' l-Artikolu 185 tar-Regolament Finanzjarju u l-Punt 47 tat-IIA tas-17 ta' Mejju 2006.
Artikolu 8, paragrafu 1
1. L-Impriża Konġunta Sema Nadif għandha tadotta Regolament Finanzjarju distint, ibbażat fuq il-prinċipji tar-Regolament Finanzjarju Qafas. Jista' jitbiegħed mir-Regolament Finanzjarju ta' Qafas fejn ikunu jirrikjedu hekk il-ħtiġijiet operattivi speċifiċi ta' l-Impriża Konġunta Sema Nadif, u soġġett għall-qbil minn qabel tal-Kummissjoni. 1. Ir-regoli finanzjarji li japplikaw għall-Impriża Konġunta Sema Nadif ma jistgħux jitbiegħdu mir-Regolament (KE, Euratom) Nru 2343/2002, sakemm dan ma jkunx speċifikament meħtieġ mill-bżonnijiet operattivi tagħha u suġġett għal kunsens minn qabel mal-Kummissjoni. L-awtorità baġitarja għandha tkun informata b'dawn id-derogi.
Għandu jiġi konkluż ftehim ta’ l-ospitant bejn l-Impriża Konġunta Sema Nadif u l-Belġju dwar akkomodazzjoni f’uffiċini, privileġġi u immunitajiet u appoġġ ieħor li għandu jingħata mill-Belġju lill-Impriża Konġunta Sema Nadif. Ftehima dwar is-sede tagħha għandha tiġi konkluża bejn l-Impriża Konġunta Sema Nadif u l-Belġju u tittratta l-assistenza tal-pajjiż ospitant dwar l-uffiċċji, il-privileġġi u l-immunitajiet u appoġġ ieħor li għandu jipprovdi l-Belġju lill-Impriża Konġunta Sema Nadif. Ġustifikazzjoni
L-Impriża Konġunta Sema Nadif hija entità stabbilita b'konformità ma' l-Artikolu 185 tar-Regolament Finanzjarju u l-Punt 47 tat-IIA tas-17 ta' Mejju 2006.
2. Ir-regoli finanzjarji ta' l-Impriża Konġunta Sema Nadif ma jistgħux jitbiegħdu mir-Regolament (KE, Euratom) Nru 2343/2002, sakemm dan ma jkunx meħtieġ għall-ħtiġijiet operattivi speċifiċi tiegħu. Għandu jkun meħtieġ il-kunsens minn qabel min-naħa tal-Kummissjoni biex tiġi adottata kull regola li tidderoga mir-Regolament (KE, Euratom) Nru 2343/2002. L-awtorità baġitarja għandha tkun informata b'dawn id-derogi. _______
5. Fi żmien xahrejn wara tmiem kull sena finanzjarja, il-kontijiet proviżorji ta' l-Impriża Konġunta għandhom jiġu ppreżentati lill-Kummissjoni u lill-Qorti ta' l-Awdituri tal-Komunitajiet Ewropej ("il-Qorti ta' l-Awdituri") u lill-awtorità baġitarja. Il-Qorti ta' l-Awdituri, sal-15 ta' Ġunju wara tmiem kull sena finanzjarja, għandha tagħmel l-osservazzjonijiet tagħha dwar il-kontijiet proviżorji ta' l-Impriża Konġunta.
1. Ir-riżorsi ta' l-istaff għandhom jiġu stabbiliti skond il-pjan ta' l-istabiliment ta' l-Impriża Konġunta Sema Nadif li għandu jiġi stipulat fil-baġit annwali u għandu jitressaq mill-Kummissjoni lill-Parlament Ewropew u lill-Kunsill flimkien ma' l-abbozz preliminari tal-baġit ta' l-Unjoni Ewropea. Ġustifikazzjoni
2. L-emendi għal dawn l-Istatuti għandhom jiġu approvati mill-Bord, u jiġu deċiżi mill-Kummissjoni wara konsultazzjoni mal-Parlament Ewropew. Jekk emenda tolqot il-prinċipji u l-għanijiet ġenerali ta’ dawn l-Istatuti, tkun tinħtieġ l-approvazzjoni tal-Kunsill. Kwalunkwe emenda għall-Artikolu 1, paragrafu 3, u għall-Artikolu 10, paragrafu 3, għandha tkun soġġetta għal reviżjoni tar-Regolament li jistabbilixxi l-Impriża Konġunta Sema Nadif.
Anness, Artikolu 24a (ġdid)
Ftehima ma' l-istat ospitant
Għandha tiġi konkluża ftehima bejn l-Impriża Konġunta Sema Nadif u l-istat ospitant.
It-twaqqif ta’ l-Impriża Konġunta Sema Nadif
COM(2007)0315 - C6-0226/2007 - 2007/0118(CNS)
Reimer Böge, Gérard Deprez, Valdis Dombrovskis, Brigitte Douay, James Elles, Salvador Garriga Polledo, Catherine Guy-Quint, Jutta Haug, Alain Lamassoure, Janusz Lewandowski, Vladimír Maňka, Margaritis Schinas, László Surján, Gary Titley, Kyösti Virrankoski
ĠU L 412, 30.12.2006, p. 1.
ĠU L 400, 30.12.2006, p. 66-241.
Nefqa 08.07.01 01 - Koperazzjoni - Trasport (inkl. l-Aeronawtika) "Nefqa operattiva għal attivitajiet ta' riċerka ta' l-Impriża Konġunta Sema Nadif".
Nefqa 08.01.04 60 – "Nefqa ta' appoġġ għal spejjeż rikorrenti ta' l-Impriża Konġunta Sema Nadif".
OPINJONI tal-Kumitat għall-Ambjent, is-Saħħa Pubblika u s-Sikurezza ta' l-Ikel (11.10.2007)
dwar il-proposta għal regolament tal-Kunsill li jistabbilixxi l-Impriża Konġunta Sema Nadif
Rapporteur għal opinjoni: Lambert van Nistelrooij
L-għan ta' l-Inizzjattiva Teknoloġika Konġunta Sema Nadif huwa li turi u tikkonferma l-kisbiet teknoloġiċi li huma meħtieġa sabiex jintlaħqu l-objettivi ambjentali stipulati mill-Kunsill Konsultattiv għar-Riċerka Aeronawtika fl-Ewropa (ACARE: il-Pjattaforma Teknoloġika Ewropea għall-Aeronawtika u t-Trasport bl-Ajru). l-ACARE stipula l-objettivi li kellhom jintlaħqu permezz ta' l-ambiti teknoloġiċi li jridu jiġu żviluppati fl-Impriża Teknoloġika Konġunta (JTI) Sema Nadif: - tnaqqis ta' 50% fl-emissjonijiet tad-CO2 permezz ta' tnaqqis drastiku fil-konsum tal-fjuwil; - tnaqqis ta' 80% fl-emissjonijiet tad-NOx (Ossidi tan-Nitroġenu);
- tnaqqis ta' 50% fil-ħoss estern;
- ċiklu ta' ħajja ta' prodott ekoloġiku: disinn, manifattura, manutenzjoni, rimi u riċiklaġġ. Il-membri attwali tas-Sema Nadif jirrappreżentaw 86 organizzazzjoni f'16-il pajjiż, 54 industrija, 15-il ċentru ta' riċerka u 17-il università. Hija se topera madwar 6 Dimostraturi tat-Teknoloġija Integrata: Ajruplani Intelliġenti bil-Ġwienaħ Fissi, ajruplani u ħelikopters reġjonali ekoloġiċi, magni ekoloġiċi u sostenibbli, sistemi għal operazzjonijiet u sistemi li jirrispettaw l-ambjent. Fl-aħħarnett, l-ekodisinn jiffoka fuq id-disinn u l-produzzjoni ekoloġiċi, l-irtirar u r-riċiklaġġ ta' l-inġenji ta' l-ajru, permezz ta' l-aħjar użu tal-materja prima u ta' l-enerġiji, biex b'hekk jitjieb l-impatt ambjentali taċ-ċiklu ta' ħajja sħiħ tal-prodott u titħaffef il-konformità mad-direttiva REACH. Barra minn hekk, l-innovazzjoni fl-aeronawtika wriet, u se tibqa' turi, li hi ta' benefiċċju għat-teknoloġija applikabbli 'l hinn mis-settur ta' l-aeronawtika, u b'hekk tkabbar il-bażi industrijali u xjentifika ta' l-UE.
Għalhekk, b'xi riflessjonijiet fuq l-elementi li jeħtieġu kjarifika, ir-rapporteur jissuġġerixxi li l-proposta tal-Kummissjoni tiġi appoġġjata. Għalhekk, ir-rapporteur se jagħti segwitu għal din il-pożizzjoni permezz ta' xi ftit emendi fi stadju aktar 'il quddiem. Minħabba ż-żminijiet twal ta' preparazzjoni (10 snin biex jiġi żviluppat ajruplan ġdid) u r-riċerka estensiva meħtieġa fis-settur ta' l-avjazzjoni, ta' min tinħoloq "massa kritika" fil-qasam tar-Riċerka u l-Iżvilupp li timmira għat-tnaqqis fil-ħoss u fil-konsum tal-fjuwil, sabiex tħaffef il-proċeduri u tipproduċi riżultati għall-implimentazzjoni minn kmieni, li minnhom jista' jibbenefika l-ambjent madwar id-dinja.
Għalhekk, huwa importanti ħafna li jitħeġġew l-aħjar Riċerka u Żvilupp u innovazzjoni sabiex il-potenzjal tagħhom jingħaqad fuq skala Ewropea. L-inġenji ta' l-ajru li jridu jinbiegħu fil-ġejjieni jridu jkunu Ewropej u jridu jindirizzaw l-isfidi ewlenija msemmija hawn fuq: li jikkonsmaw anqas fjuwil (forsi anke jkunu jaħdmu bl-elettriku), u li jkunu iktar silenzjużi.
Fl-UE, is-settur ta' l-aeronawtika, b'mod dirett u indirett, jipprovdi 3.1 miljun impjieg. Is-settur huwa responsabbli minn 2.5% tal-PGD u jikkontribwixxi aktar minn 30 biljun Euro għal bilanċ kummerċjali pożittiv għall-Ewropa. Għaldaqstant, huwa importanti ħafna li l-UE tibqa' fuq quddiem u tibqa' ssaħħaħ il-pożizzjoni kompetittiva tagħha. It-tnaqqis fil-konsum tal-fjuwil u fil-ħoss huma fost l-elementi ewlenin f'dan l-ambjent kompetittiv. Jekk, permezz ta' inizjattiva ta' l-UE, jistgħu jinkisbu ekonomiji ta' skala, din l-opportunità għandna tinħataf. It-teknoloġija ambjentali se tkun dejjem aktar importanti fuq skala dinjija.
Fis-7 Programm ta' Qafas inħolqot il-possibilità li jitwaqqfu l-hekk imsejħa Inizjattivi ta' Teknoloġija Konġunti li l-objettiv tagħhom hu li r-riċerka tingħaqad fuq livell Ewropew. Dawn l-istrutturi jistgħu jiġu stabbiliti fil-każ li tinqala' l-ħtieġa mill-Pjattaformi tat-Teknoloġija Ewropej, kif inhu l-każ hawnhekk.
Ir-rapporteur jixtieq jesprimi s-sodisfazzjon tiegħu għall-garanzija li l-Impriża Konġunta tagħti fir-rigward tal-parteċipazzjoni ta' l-SMEs (talanqas 12%). Ir-rapporteur jilqa' b'sodisfazzjon il-ħsieb li titwaqqaf Sħubija Pubblika-Privata. L-entità legali ta' l-Inizjattiva ta' Teknoloġija Konġunta (JTI) tipprovdi kollaborazzjoni effiċjenti u konkreta bejn is-setturi pubbliċi u privati. B'dan il-mod jistgħu jinkisbu sinerġiji aħjar. Hija tiżgura wkoll li l-aħjar użu tal-fondi ta' l-UE jkun iggarantit. L-effetti ta' lieva f'terminu tal-benefiċċji għall-ambjent ta' isforzi favur ir-Riċerka u l-Iżvilupp (800 miljun Euro mill-Baġit ta' l-UE - m'hemm ebda parteċipazzjoni diretta ta' Stat Membru - u 800 miljun mill-industrija) jolqtu l-għajn. Is-sħubija ta' nofs b'nofs direttament ma' l-industrija hija bażi soda biex jitwettaq il-progress meħtieġ.
Ir-rapporteur jaqsam l-istess tħassib li ġie muri minn diversi esponenti, li t-twaqqif bla ħtieġa ta' aktar aġenziji Komunitarji bi spejjeż ta' operat għoljin wisq, għandu jiġi evitat. Minkejja dan it-tħassib, ir-rapporteur iqis l-istruttura legali proposta mill-Kummissjoni (entità Komunitarja) bħala l-aqwa soluzzjoni possibbli biex tiġi implimentata sħubija privata-pubblika u jinnota d-differenza bejn l-għan tagħha u l-għan ta' l-aġenziji Komunitarji. Soluzzjoni prattika għal dan it-tħassib tista' tinstab bl-introduzzjoni ta' klawsola ta' tneħħija awtomatika għall-mekkaniżmi proposti, li tillimita ż-żmien ta' ħajja tas-Sema Nadif u, jekk ikun meħtieġ, tippermetti l-evalwazzjoni minn kmieni u l-waqfien. Ir-rapporteur jinnota l-fatt li f'dawn l-aħħar snin l-industrija ta' l-avjazzjoni fl-UE u barra mill-UE kibret b'ħeffa u hija mistennija li tibqa' tikber mingħajr heda fl-għexieren ta' snin li ġejjin. Din m'għandhiex tiġi meqjusa bħala evoluzzjoni separata iżda pjuttost bħala effett kollaterali tat-tkabbir ta' l-UE, b'mod partikulari (peress li żoni ekonomiċi kbar ikun fihom aktar traffiku u trasport), u tal-globalizzazzjoni b'mod ġenerali.
It-twaqqif propost ta' Impriża Konġunta għar-Riċerka u l-Iżvilupp fl-aeronawtika hija parti mill-implimentazzjoni mill-Unjoni Ewropea ta' l-Aġenda ta' Liżbona li timmira li tagħmel lill-UE u lill-industrija tagħha aktar kompetittiva. Ħafna ajruporti, speċjalment fl-UE, jinsabu qrib żoni popolati ħafna jew anke urbanizzati. Għall-benefiċċju tal-popolazzjoni fiz-żoni ta' madwar huwa importanti, u f'ħafna postijiet urġenti ħafna, li jintużaw ajruplani silenzjużi kemm jista' jkun, u li jkun promoss it-tiġdid tal-flotta ta' l-ajruplani.
Il-prezzijiet għoljin attwali u fil-ġejjieni tal-fjuwil, it-tassazzjoni eventwali tal-pitrolju u t-tidħil ta' l-avjazzjoni fis-Sistema ta' l-Iskambju ta' Emissjonijiet huma inċentivi qawwija sabiex jiġi mfittex tnaqqis kbir fil-konsum tal-fjuwil mill-ajruplani, għall-ġid ta' l-ambjent u tas-saħħa tal-popolazzjoni u sabiex jiġu limitati l-effetti fuq il-bidla fil-klima. Fl-aħħarnett, iżda mhux l-anqas, regoli ambjentali aktar rigorużi (Sistema ta' l-Iskambju ta' Emissjonijiet - Kyoto u l-leġiżlazzjoni ta' l-UE) iġiegħlu lill-esponenti fis-settur ta' l-aeronawtiku li jnaqqsu drastikament l-emissjonijiet tagħhom, li huwa meħtieġ ukoll sabiex jikkumpensa għat-tkabbir attwali u tal-ġejjieni fis-settur, u l-aċċettazzjoni tiegħu mill-popolazzjoni. F'dan il-każ il-mekkaniżmu tas-suq naqas li jipprovdi l-istimulu xieraq biex iżid u jħaffef biżżejjed ir-Riċerka u l-Iżvilupp b'mod li jintlaħqu l-aspettattivi u n-normi imposti.
Il-Kumitat għall-Ambjent, is-Saħħa Pubblika u s-Sikurezza ta' l-Ikel jistieden lill- Kumitat għall-Industrija, ir-Riċerka u l-Enerġija, bħala l-kumitat responsabbli, sabiex jinkorpora l-emendi li ġejjin fir-rapport tiegħu:
Amendment 1Recital 12
(12) L-Impriża Konġunta 'Clean Sky' għandha titwaqqaf għal perjodu inizjali li jispiċċa fil-31 ta’ Diċembru 2017 biex tiġi żgurata l-ġestjoni xierqa tal-attivitajiet ta’ riċerka mibdija iżda mhux konklużi waqt is-Seba’ Programm Kwadru (2007-2013), inkluż l-użu tar-riżultati.
Emenda 2Artikolu 8, paragrafu 1
1. L-Impriża Konġunta Sema Nadif għandha tadotta Regolament Finanzjarju distint, ibbażat fuq il-prinċipji tar-Regolament Finanzjarju Qafas. Jista' jitbiegħed mir-Regolament Finanzjarju ta' Qafas fejn ikunu jirrikjedu hekk il-ħtiġijiet operattivi speċifiċi ta' l-Impriża Konġunta Sema Nadif, u soġġett għall-qbil minn qabel tal-Kummissjoni.
1. L-Impriża Konġunta Sema Nadif għandha tadotta Regolament Finanzjarju distint, ibbażat fuq il-prinċipji tar-Regolament Finanzjarju Qafas. Jista' jitbiegħed mir-Regolament Finanzjarju ta' Qafas fejn ikunu jirrikjedu hekk il-ħtiġijiet operattivi speċifiċi ta' l-Impriża Konġunta Sema Nadif, u soġġett għall-qbil minn qabel tal-Kummissjoni, ibbażat fuq il-parir tal-Grupp Rappreżentattiv ta' Stati Nazzjonali.
L-irwol li hemm għall-Grupp Rappreżentattiv ta' Stati Nazzjonali huwa li jissalvagwardja proċess finanzjarju ġust u trasparenti.
Emenda 3Artikolu 13, paragrafu 4
4. Fl-aħħar ta’ l-Impriża Konġunta, il-Kummissjoni għandha tagħmel evalwazzjoni finali ta’ l-Impriża Konġunta Clean Sky bl-għajnuna ta’ esperti indipendenti. Ir-riżultati ta’ l-evalwazzjoni finali għandhom jiġu preżentati lill-Parlament Ewropew u lill-Kunsill.
Emenda 4Artikolu 17
L-Impriża Konġunta Sema Nadif għandha tadotta regoli li jirregolaw it-tixrid ta’ riżultati ta’ riċerka, ibbażati fuq ir-regoli attwali tas-7 Programm ta' Qafas dwar ir-Riċerka u l-Iżvilupp, li jiżguraw li, fejn ikun xieraq, il-proprjetà intellettwali ġġenerata minn Attivitajiet ta’ Riċerka skond dan ir-Regolament tkun protetta, u li riżultati ta’ riċerka jintużaw u jiġu mxerrda.
Emenda 5Anness, Artikolu 4, paragrafu 3
Emenda 6Anness, Artikolu 12, paragrafu 1 a (ġdid)
B'konformità mar-regoli finanzjarji li japplikaw għas-7 Programm ta' Qafas dwar ir-Riċerka u l-Iżvilupp, 5% biss ta' l-ispejjeż rikorrenti jistgħu jintefqu fuq nefqa amministrattiva u għall-istaff.
Rapporteur ta’ opinjoni
Margrete Auken, Pilar Ayuso, Irena Belohorská, Johannes Blokland, John Bowis, Frieda Brepoels, Dorette Corbey, Edite Estrela, Jill Evans, Karl-Heinz Florenz, Satu Hassi, Dan Jørgensen, Christa Klaß, Jules Maaten, Miroslav Ouzký, Vittorio Prodi, Dagmar Roth-Behrendt, Horst Schnellhardt, María Sornosa Martínez, Antonios Trakatellis, Anja Weisgerber, Glenis Willmott
Iles Braghetto, Christofer Fjellner, Radu Ţîrle, Lambert van Nistelrooij
Twaqqif ta’ l-impriża konġunta sema nadif
Jan Březina, Philippe Busquin, Jerzy Buzek, Jorgo Chatzimarkakis, Giles Chichester, Den Dover, Nicole Fontaine, Adam Gierek, Umberto Guidoni, András Gyürk, David Hammerstein, Erna Hennicot-Schoepges, Ján Hudacký, Romana Jordan Cizelj, Anne Laperrouze, Angelika Niebler, Reino Paasilinna, Miloslav Ransdorf, Vladimír Remek, Herbert Reul, Teresa Riera Madurell, Paul Rübig, Andres Tarand, Radu Ţîrle, Catherine Trautmann, Claude Turmes, Nikolaos Vakalis, Alejo Vidal-Quadras
Pilar Ayuso, Etelka Barsi-Pataky, Joan Calabuig Rull, Avril Doyle, Lambert van Nistelrooij
Carl Schlyter, Holger Krahmer
Aġġornata l-aħħar: 30 ta' Novembru 2007Avviż legali